Z A P I S N I K

45. sjednice održane dana 10.12 2019. s početkom u 18:00 sati, u uredu ravnateljice.

Predsjedavatelj sjednice je predsjednik Školskog odbora.

NAZOČNI: 5 članova te ravnateljica po službenoj dužnosti

IZOČNI: 2 člana- opravdano

Predsjednik konstatira da sjednici prisustvuje većina članova Školskog odbora.

Predlaže sljedeći

D n e v n i r e d :

1. Verifikacija zapisnika 44. sjednice (*predsjednik*)
2. Suglasnost za zasnivanje radnog odnosa (*ravnateljica*)
3. Usvajanje izmjena Kalendara rada Škole za šk.god. 2019./2020. (*ravnateljica*)
4. Izvješće o stanju sigurnosti, provođenju preventinih programa, te mjerama poduzetim u cilju zaštite prava učenika (*ravnateljica*)
5. Usvajanje Pravilnika o načinu i postupku zapošljavanja (*tajnica*)

Ravnateljica predlaže dopunu dnevnog reda:

1. Informacija o anonimnoj prijavi za nezakonito zapošljavanje nastavnika TZK.

Jednoglasno je prihvaćen predloženi dnevni red.

AD 1.

Svi članovi Školskog odbora, uz poziv, dobili su i Zapisnik sa prethodne sjednice. Primjedbi nije bilo.

Jednoglasno je donesena

O D L U K A

 Usvaja se zapisnik 44. sjednice Školskog odbora.

AD 2.

 Jednoglasno je data prethodna

SUGLASNOST

 Sklapa se ugovor o radu sa Manuelom Pavić, 20 sati rada tjedno, na poslovima nastavnika matematike, na određeno vrijeme (zamjena) – pripravnik. Početak rada je 11. prosinca 2019.

AD 3.

 Zbog štrajka potrebno je nadoknaditi nastavne sate te pomicanja kalendara rada i vremenika izradbe i obrane završnog rada.

 Ravnateljica je prijedlog prezentirala na Vijeću učenika, Vijeću roditelja i Nastavničkom vijeću.

Predlaže se slijedeće

##

## Nadoknada 13 (15 maturanti) nastavnih dana:

## Planirano GPP-om:

* Ukupno godišnje: 178 nastavnih dana / 35 tjedana
* Ukupno godišnje maturanti: 161 nastavnih dana / 32 tjedna

## Maturanti – 3 subote 12.10.2019., 9.11.2019. i 18.04.2020.(dodatna nastava)

## 7.12.2019. /subota– 1 nastavni dan

## 23.12.2019. /ponedjeljak – 1 nastavni dan

## 24.-28.2.2020. – 5 nastavnih dana

## 18.-26.6.2020. - 6 nastavnih dana

## 22. - 29.05.2020. (maturanti) – 5 nastavnih dana

## 3.1. Godišnji kalendar rada

1.POLUGODIŠTE od 09.09.2019. do 23.12.2019.

2.POLUGODIŠTE od 07.01. do 26.06.2020. (maturanti do 29.05.2020.)

ZIMSKI ODMOR UČENIKA od 24. prosinca 2019.g. do 03. siječnja 2020.g.

PROLJETNI ODMOR UČENIKA od 09. do 10. travnja 2020. godine

LJETNI ODMOR UČENIKA od 29. lipnja 2020. godine

Ukupno godišnje: 175 nastavnih dana / 35 tjedana

Ukupno godišnje maturanti: 160 nastavnih dana / 32 tjedna

## 3.1.1. Blok nastava 1.a,b, 2.a,b:

1. 1. obrazovno razdoblje: od 9.9.2019. godine do 21.02.2020. godine

 2. obrazovno razdoblje: od 24.02.2020.godine do 26.06.2020. godine

##

## 3.4. Kalendar dopunskog nastavnog rada i popravnih ispita

|  |
| --- |
| Dopunski nastavni rad - ljetni rok |
| - 4.razredi | 08. - 26.06.2020. | od 8.00 -15.00 |
| 1.,2. i 3. razredi | 01. - 15.07.2020.  | od 8.00 -15.00 |
| Popravni ispiti - jesenski rok |
| 1.,2.,3. i 4. razredi | 18.08.- 21.08.2020. | od 8.00 -15.00 |

## 3.3. Kalendar aktivnosti na kraju nastavne godine

|  |  |  |
| --- | --- | --- |
| Završetak nastave za maturante | 29.svibnja 2020. |  |
| Maturalna večer | svibnja 2020. | 20.00 |
| Dopunski rad za maturante | 08. - 26.lipnja 2020. | 8.00 -15.00 |
| Obrane završnog rada | 03. - 05. lipnja 2020. | 15.00 – 18.00 |
| Svečana podjela svjedodžbi IV. razreda (roditeljski sastanci) | 12.lipnja 2020. | 19.00 |
| Završetak nastavne godine | 26.lipnja 2020. |  |
| Roditeljski sastanci za I., II. i III. raz | 02.srpnja 2020. | 19.00 |
| Ispiti državne mature – ljetni rok | 01. - 29.lipnja 2020. | 09.00 – 18.00 |
| Podjela svjedodžbi DM | 16.srpnja 2020. | 19.00 |
| Ispiti državne mature – jesenski rok | 19.kolovoza - 04.rujna 2020. | 09.00 – 18.00 |

## 3.5. Vremenik izradbe i obrane završnog rada

|  |
| --- |
| Ljetni rok |
| Objava tema | 18.listopada 2019. | 14.00  |
| Izbor tema  | 28.listopada 2019. | do 14.00  |
| Prijava obrane završnog rada | do 27.ožujka 2020. | do 14.00  |
| Predaja završnog rada | 04.svibnja 2020. | do 14.00  |
| Obrana rada | 03. - 05. lipnja 2020. | od 15.00 |
| Podjela svjedodžbi | 12.lipnja 2020. | 19.00 |

 Jednoglasno je donijeta slijedeća

O D L U K A

 Usvaja se Prijedlog nadoknade nastavnih sati za šk.god. 2019./2020. te kalendar rada i vremenik izradbe i obrane završnog rada u Srednjoj školi Zvane Črnje RovinjScuola media superiore „Zvane Črnja“ Rovigno.

AD 4.

Ravnateljica je izvjestila o stanju sigurnosti, provođenju preventinih programa, te mjerama poduzetim u cilju zaštite prava učenika.

Stanje sigurnosti:

- 25.10.2019. u 10:20 provedena je vježba evakuacije za sve učenike i zaposlenike. Evakuacija je uspješno provedena.

- Svi prostori škole osim učionica, toaleta i ureda pokriveni su videonadzorom tvrtke Poretti d.o.o.

Preventivni programi:

a) univerzalna prevencija:

- U cilju organizacije kvalitetnog i nerizičnog slobodnog vremena učenika, od početka nastavne godine realiziraju se izvannastavne aktivnosti u sklopu programa „Pozitivnim vrijednostima do samoostvarenja“ i to: debatni klub, filmska grupa, radijska grupa, dramska grupa, matematička grupa, mladi kemičari, astronomija, 3D printanje, mladi programeri, gameri, volonteri, vježbaonica, ŠSD „Mladost“

- U cilju učenja socijalnih vještina i razvoja samopoštovanja, na satovima razrednika održane su razne radionice (npr. Kako uspješno učiti, Strah od usmenog odgovaranja- tehnike rješavanja stresa, Kako rješavati konfliktne situacije…)

- Komunikacijsko – prezentacijske vještine ekonomisti stječu kroz redovan predmet u 3. razredu, a gimnazijalci i tehničari za računalstvo kroz fakultativnu nastavu u 4. razredu u koju su se masovno uključili

- U cilju potpore profesionalnom razvoju, psihologinja je od 3.10. do 6.12.2019. provela individualna savjetovanja svih maturanata radi izbora karijere i studija na temelju rezultata prošlogodišnjeg generacijskog testiranja; 14.11.2019. u sklopu Dana profesionalnog informiranja, svi maturanti prisustvovali su predavanju Milana Đukića (Algebra) „Pripreme za poslove budućnosti“ , te posjetili malu smotru fakulteta koji su u prostorima škole predstavili svoje studijske programe; 22.11. 2019. maturanti su posjetili smotru Sveučilišta u Zagrebu.

- U cilju razvijanja međusobne tolerancije, poštivanja razlika i suradnje, učenici su se uključili u humanitarne akcije i volontiranja: 13.11.2019. maturanti su darivali krv; u prosincu učenici svih razreda donacijama sudjeluju u humanitarnoj akciji „Jedna za druge“ udruge Naš san njihov osmjeh koju je vodila prof. P. Budicin

- U cilju osposobljavanja za samozaštitu zdravlja i ljudskih prava, 9.10.2019. Sanja Delač Fabris (MUP) i Dajana Medić (CK) održale su predavanja „Prevencija trgovanja ljudima“ za učenike trećih razreda, a 8.11.2019. u sklopu preventivno-edukativnog programa „KLIK – sigurnosni pojas – navika sigurnog ponašanja u prometu“ predstavnici HAK-a su za maturante održali interaktivno predavanje i prezentirali efekte prometnih nesreća u kontroliranim uvjetima na simulatorima prevrtanja i sudara.

-U cilju osposobljavanja nastavnika za kvalitetnu školu, 4.12.2019. na nastavničkom je vijeću održana prezentacija na temu „Uloga emocionalne inteligencije i kompetentnosti “

- U cilju afirmacije uspješnog roditeljstva psihologinja je na roditeljskim sastancima prvih razreda 11. i 12. 11. 2019. održala predavanje „Kako pomoći adolescentima da si sami pomognu?“

b) selektivna prevencija:

- U cilju rješavanja kriznih situacija (i neuspjeha) razrednici i psihologinja proveli su mnoštvo individualnih razgovora i savjetovanja s učenicima i ponekim roditeljima

- U cilju potpore učenicima s posebnim potrebama izrađeni su i usvojeni Individualizirani odgojno-obrazovni programi za sve učenike s Rješenjem Ureda državne uprave te se u radu s njima primjenjuju individualizirani postupci i prilagodba sadržaja.

Zaštita prava učenika:

-U sklopu nastave informatike – nastavne cjeline o internetu i mrežama u gimnazijskim i ekonomskim razredima učenike se upoznaje s pravilima o sigurnosti i zaštiti prava učenika prilikom korištenja mobitela i interneta

-Učenici programa tehničar za računalstvo u sklopu nastavnog predmeta dijagnostika i održavanje IS upoznaju se s pravilima sigurnog rada pri uporabi suvremenih tehnologija (osobito mobitela i interneta)

 Jednoglasno je donijeta

O D L U K A

 Usvaja se Izvješće o stanju sigurnosti, provođenju preventinih programa, te mjerama poduzetim u cilju zaštite prava učenika u Srednjoj školi Zvane Črnje Rovinj – Scuola media superiore „Zvane Črnja“ Rovigno.

AD 5.

 Jednoglasno je donijeta

O D L U K A

 Poništava se Odluka o izmjenama i dopunama Pravilnika o načinu i postupku zapošljavanja, KLASA: 003-06/19-01/24, URBROJ: 2171-08-09-19-02 od 8. studenoga 2019.

Jednoglasno je donijeta

ODLUKA

 Usvaja se Pravilnik o načinu i postupku zapošljavanja Srednje škole Zvane Črnje Rovinj- Scuola media superiore „Zvane Črnja“ Rovigno.

AD 6.

 Ravnateljica je informirala da je u školu došla prosvjetna inspekcija, na anonimnu prijavu za „nezakonito zapošljavanje“ nastavnika TZK.

 Uvidom u našu dokumentaciju zapisnički je konstatirano da je sve bilo po utvrđenim pravilima zapošljavanja.

Sjednica je zaključena u 18:40 sati.

KLASA: 003-06/19-01/26

URBROJ: 2171-08-09-19-01

ZAPISNIČAR: PREDSJEDNIK ŠKOLSKOG ODBORA:

Janja Rogić, tajnica Željko Balog, prof.